stanford-oval/wikipedia huggingface dataset:
הסכם קהיר (1994)
לאחר ההסכם

ביום ההסכם ולמחרת ישראל שחררה כ-1,400 עצורים פלסטינים ביו"ש ורצועת עזה. ב-25 במאי 1994, בהתאם להסכם קהיר, נסוג צה"ל מעזה ויריחו. מדינת ישראל אפשרה את חזרתו של יאסר ערפאת לשטחים, מתוקף היותו מנהיגם הרשמי של הפלסטינים.
במקביל, החל מאפריל 1994 הוביל החמאס גל של התקפות טרור ופיגועי התאבדות נגד ישראל: באוקטובר 1994 נהרגו 22 ישראלים בפיגוע התאבדות באוטובוס בתל אביב, בינואר 1995 נהרגו 22 ישראלים בפיגוע התאבדות כפול בתחנת אוטובוס בצומת בית-ליד, ביולי באותה שנה נהרגו 6 ישראלים בפיגוע התאבדות ברמת-גן, ועשרות נוספים נהרגו בחודשים שלאחר מכן.
בתגובה לכך ביצעה ישראל מעצרים המוניים והרבתה בהטלת סגר ועוצר על האזור. פועלים פלסטינים לא יכלו לצאת לעבודה בשטחי ישראל ולעיתים אף נמנע מהם לנוע בתוך שטחיהם-הם. באוקטובר 1995 נהרג פתחי שקאקי בהתנקשות.
אירוע בולט נוסף היה הטבח במערת המכפלה בפברואר 1994. 29 מתפללים מוסלמים נהרגו. האירוע הוביל להקמת ועדת שמגר ולהכרזה על תנועת כך כארגון טרור.
המציאות החדשה אף גרמה למשטרת ישראל להקים מחוז שישי - מחוז ש"י (שומרון ויהודה) שנועד לתת מענה לנושאי הביטחון הסבוכים והעקובים מדם בשטחי איו"ש.
לאחר ההסכם > המשך התהליך בראשותו של יצחק רבין

למרות כל זאת המשיכה ישראל, בראשותו של יצחק רבין, בתהליך המדיני ובמימוש הסכמי אוסלו:
אוגוסט 1994 – כינון הרשות הפלסטינית
דצמבר 1994 – יצחק רבין, ראש ממשלת ישראל, שמעון פרס, שר החוץ של ישראל, ויאסר ערפאת, ראש הרשות הפלסטינית, זכו בפרס נובל לשלום.
ספטמבר 1995 – "הסכם אוסלו ב'": הסכם שנועד להסדיר את היחסים בין ישראל לבין רשות הפלסטינית.
יחד עם המשך התהליך המדיני, המשיך גם השיח הציבורי הישראלי בנוגע להסכמי אוסלו. ההפגנות בגנות ההסכמים הלכו ותפחו ופלגים ימניים קיצוניים החלו להתחזק. שיאו של הקונפליקט הציבורי הישראלי היה הירצחו של ראש ממשלת ישראל ויוזם תהליך אוסלו, יצחק רבין. ב-4 בנובמבר 1995, במהלך עצרת תמיכה בתהליך השלום, נרצח יצחק רבין על ידי יגאל עמיר, איש ימין קיצוני אשר ביקש לשים קץ לתהליך המדיני.
לאחר ההסכם > המשך תהליך השלום לאחר רצח רבין

הסכם ואיי (אוקטובר 1998)
ועידת קמפ דייוויד (יולי 2000)
פסגת שארם א-שייח' (אוקטובר 2000)
ועידת טאבה (ינואר 2001)
ועידת עקבה (יוני 2003)
פסגת שארם א-שייח' (2005)
שיחות אולמרט–אבו מאזן (דצמבר 2006-ספטמבר 2008)
ועידת אנאפוליס (נובמבר 2007)
לקריאה נוספת

גביזון, ר. והקר, ד. (עורכות). (2000). "השסע היהודי-ערבי בישראל: מקראה". ירושלים: המכון הישראלי לדמוקרטיה.
הירשפלד, י. (2000). "אוסלו: נוסחה לשלום - המשא ומתן על הסכמי אוסלו - האסטרטגיה ומימושה". תל אביב: עם עובד.
מוריס, ב. (2003). "קורבנות: תולדות הסכסוך הציוני - ערבי 1881 - 2001". תל אביב: עם עובד
סביר, א. (1998). "התהליך - מאחורי הקלעים של הכרעה היסטורית". תל אביב: משכל.
רבינוביץ, א. (2004). "חבלי שלום - ישראל והערבים 1948 - 2003". אור יהודה: כנרת, זמורה-ביתן, דביר.
הערות שוליים

↑  ג'קי חוגי | 17/4/2009 19:50, הקללות העסיסיות של מנהיגי העולם הערבי, באתר nrg‏, 17 באפריל 2009
↑   חדשות הלילה של ערוץ 2 - 4.5.1994 - הסכם עזה ויריחו תחילה, סרטון  באתר יוטיוב (אורך: 5:05)
↑  תיאור האירוע ב־new york times
↑  Hedges, Chris (1994-05-05). "MIDEAST ACCORD: THE OVERVIEW; RABIN AND ARAFAT SIGN ACCORD ENDING ISRAEL'S 27-YEAR HOLD ON JERICHO AND THE GAZA STRIP". The New York Times (באנגלית אמריקאית). נבדק ב-2023-09-10.
| --- | --- |
בקרת זהויות :  NLI: 987007583701005171  GND: 4340607-5  LCCN: nr94032720  VIAF: 195831599   WorldCat (עם VIAF): 195831599
AK-47

רובה סער קלשניקוב מודל 1947 (ברוסית: Автомат Калашникова образца 1947 года) או בקיצור AK-47, המוכר גם בשם קלשניקוב (בעגה: קלאצ'ניקוב, או בקיצור: קַלַאץ'), הוא רובה סער מתוצרת סובייטית, העושה שימוש בתחמושת בקליבר 7.62 מ"מ מזרחי (7.62x39 מ"מ). הקלשניקוב הוא רובה סער זול מאוד ונוח לתפעול, ונחשב לרובה הסער הנפוץ והפופולרי ביותר בעולם, עם 70 עד 100 מיליון יחידות שיוצרו. על אף שהנשק המקורי פותח בשנות ה-40 של המאה ה-20, צבאות, מיליציות וארגוני טרור רבים משתמשים בו גם בתחילת המאה ה-21. בנוסף מדינות רבות פיתחו חיקויים לרובה, בהן ישראל, שפיתחה את רובה ה"גליל".
על פי נתוני הכוחות המזוינים של הפדרציה הרוסית, הצבא הרוסי אחסן במחסניו 17 מיליון יחידות של הקלשניקוב, נכון לשנת 2013.
היסטוריה

הרובה תוכנן על ידי מיכאיל קלשניקוב, שהיה מפקד טנק בצבא האדום במלחמת העולם השנייה. לאחר שהטנק שלו נפגע הוא נאלץ לצאת ממנו, ולהגיע בכוחות עצמו למקום בטוח. במהלך הלחימה הרגלית הזאת הבין כמה חסר רובה אוטומטי לצבא האדום, בשעה שהגרמנים עושים שימוש מוצלח וקטלני בתמ"ק האוטומטי שלהם (ה-MP40 שמייסר) וברובה הסער המתקדם שלהם MP44, אשר שימש מקור השראה ל- AK-47. בעת שהחלים מפציעתו בבית חולים צבאי קרא ספר על פיתוח רובים וכלי-ירייה, והחל לתכנן את הרובה האוטומטי שלו. על פי גרסה אחרת, מיכאיל קלשניקוב תכנן את הרובה בו בעת ששכב במיטתו בבית החולים והתאושש מפצעיו. מאוחר יותר סיפר, שהתכונה החשובה ביותר לדעתו ברובה היא היופי. הרובה אומץ על ידי הצבא האדום בשנת 1949. מאוחר יותר עבר הרובה שינוי מהמודל הראשוני (שפותח ב-1946), אשר כיום כמעט ואינו מצוי, למודל המשופץ, אשר הוא המוכר והידוע, והוא המיוצר עד היום. גם הדגם השני עבר שיפור, הנקרא AKM (ברוסית: Автомат Калашникова Модернизированный, רובה קלשניקוב משודרג), קלשניקוב משודרג, שתוכנן בשנות החמישים ונכנס לשירות הצבא האדום בשנת 1959. הרובה המשודרג היה אמין יותר, מדויק יותר, קל יותר מקודמיו, ונפוץ אף הוא, עד היום. ההבדל העיקרי בין דגם ה-AK לבין ה-AKM הוא באופן הייצור: ה-AK יוצר באמצעות כרסום מגוש מתכת יחידי ואילו ה-AKM יוצר באמצעות כיפוף וקיפול של לוח מתכת, מה שתרם לחיסכון במשקל. בשנת 1974 עבר הרובה שדרוג נוסף, הנושא את השם AK-74, בקליבר שונה של 5.45X39 מ"מ, וממנו נפוצו נגזרות רבות, כמפורט מטה.
על בסיס רובה הקלשניקוב פותח אף רובה הצלפים, הדרגונוב (ברוסית: Снайперская винтовка Драгунова, רובה צלפים דרגונוב, או בקיצור SVD או СВД). לדרגונוב תחמושת בקוטר זהה (7.62 מ"מ) לקלשניקוב, אך בקליבר שונה 7.62X54R מ"מ. זהו כדור מוארך יותר המיועד לשמש כתחמושת צליפה ומקביל בביצועיו לכדור ה-7.62x51 מ"מ נאט"ו. הוגה ומפתח הדרגונוב היה סרגיי גאברילוביץ'. רובה הצלפים נראה כקלשניקוב מוארך ביותר עם קת מותאמת צליפה ומחסנית קצרה. כמו כן פותחו עשרות, אם לא מאות דגמים של כלי נשק המבוססים על הקלשניקוב, בשל אמינותו הגבוהה.
בשנת 2009 במסגרת חגיגות יום ההולדת התשעים של מיכאיל קלשניקוב, הוענק לו פרס גיבור הפדרציה הרוסית על ידי נשיא רוסיה, דימיטרי מדבדב. באוקטובר 2011 הודיע משרד ההגנה הרוסי כי לא ירכוש עוד רובים מדגם AK-47.
עיצוב

הקלשניקוב מצטיין באמינות גבוהה ובעמידות רבה. אף על פי שבעת פיתוחו היה קל וקצר מרובי התקופה, חסרונו הגדול הוא משקלו הרב (בערך 4 ק"ג לאחר ריקון), דיוק לא גבוה וחוסר התאמה לאביזרים מערביים מודרניים, היות שלא תוכנן להתאים אליהם - בעיות שנפתרו חלקית, מכיוון שישנם מתאמים ופותחו גרסאות קלות יותר ומדויקות יותר לרובה.
עם השנים נוצרו לו גרסאות נוספות (קת מתקפלת תחתונה, צידית, מקוצר, קליבר 5.56 מ"מ ועוד).
מאפיינים

הקלשניקוב הוא רובה הסער הנפוץ ביותר בעולם ומלבד המספר העצום של רובי AK-47 שנפוצו בעולם, מספר רב של מדינות (בייחוד בגוש המזרחי) ייצרו חיקויים של הקלשניקוב ורובי סער המבוססים עליו. אחד מהם הוא רובה הסער הישראלי גליל, שמבוסס על גרסה פינית של הקלשניקוב המוכרת בשם Valmet, אך ישנם חיקויים של ממש הנושאים את שם המותג "קלשניקוב" ובנויים באופן זהה, אף על פי שהם מיוצרים באופן פיראטי. לפני מותו, עבד קלשניקוב על רשימת הפטנט על הרובה והפסקת ייצורו הפיראטי, אשר לטענתו, פוגע באמינות ובמוניטין של הרובה.
בגלל תפוצתו הרבה ומחירו הזול, הגיע הקלשניקוב למספר רב של קבוצות גרילה וארגוני טרור, והרובה הפך מזוהה עמם. רוב הכוחות המערביים מעדיפים את סדרת ה-M16 האמריקאית על שלל גרסאותיה ורובים אירופאים כגון G36 ,FAMAS ,שטייר AUG ו-SA80, המדויקים בהרבה.
הרובה היה מרכזי כל כך במהפכה המוזמביקית, עד כדי שהוא מופיע בדגל מוזמביק. כמו כן, לפי התפיסה וזיהויו עם ארגוני טרור, הוא מופיע אף בלוגו החזבאללה.
גרסאות

AK-47 1948–51, 7.62x39mm - המודל המקורי הראשוני. נדיר כיום.
AK-47 1952, 7.62x39mm - מודל בעל משקל של 4.2 ק"ג. מותאם להרכבת קת עץ ובעל ציפוי כרום.
AKS-47 - מתאפיין בקת מתכת מתקפלת-מטה, דומה לרובה הגרמני ה-MP40. נישא בעיקר על נגמ"ש ה-BMP-1, כמו גם על ידי כוחות מזוינים.
AK-74U - רובה אוטומטי קלשניקוב מודל 1974 מקוצר, בקליבר 5.45X39 מ"מ. זוהי בעצם גרסת הקרבין של הקלשניקוב, עם קת מתקפלת.
AKMS 7.62x39 מ"מ - דגם מתקפל של ה-AKM, הנישא בעיקר על ידי כוחות מוטסים וצנחנים.
RPK 7.62x39 מ"מ - דגם כבד, למעשה מקלע קל, בעל קנה ארוך.
AKM 7.62x39 מ"מ - דגם קל של ה-AK-47. שוקל 3.1 ק"ג.
בשנת 1974 עבר הרובה שדרוג מהותי, כאשר הקליבר שלו הוחלף ל-5.45X39 מ"מ, בדגם AK-74. גם לדגם זה פותחו נגזרות רבות.
הדגם AK-74M היווה בסיס לסדרת AK-100 של הרובה, שנועדה בעיקר לייצוא. סדרה זו כוללת את הדגמים הבאים:
AK-101 (רובה סער) ו-AK-102 (קרבין), שניהם בקליבר המקובל במדינות המערב 5.56x45 מ"מ נאט"ו.
AK-103 (רובה סער) ו-AK-104 (קרבין), שניהם בקליבר הוותיק של 7.62 מ"מ.
AK-105 - קרבין בקליבר 5.45 מ"מ. מחליף בצבא רוסיה את הדגם AKS-74U.
AK-107, בקליבר 5.45 מ"מ ו-AK-108 בקליבר 5.56 מ"מ, שניהם עם מערכת רתיעה מאוזנת, שמקורה ברובה AEK-971, לצמצום הרתיעה ועליית הלוע.
בסוף שנות ה-80 של המאה ה-20 פותח דגם בולפאפ של רובה סער OC-14 המכונה "גרוזה" - סערה, שנקודת המוצא לתכנונו הייתה הדגם AKS-74U. דגם זה נמצא בכמויות מוגבלות בשימוש הספצנאזים השונים, הכוחות המיוחדים של רוסיה.
מדינות משתמשות

‏חייל אפגני מחזיק בAK-47
‏חייל אתיופי מכוון AK-47
‏חייל סורי מכוון AK-47 בעת תרגיל
‏חייל עיראקי עם AK-47, בעת שמירה
‏דייויד גוגינס, לוחם אריות הים עם AK-47
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  אוגנדה אוגנדה  אוזבקיסטן אוזבקיסטן  אוקראינה אוקראינה  אזרבייג'ן אזרבייג'ן  איחוד האמירויות הערביות איחוד האמירויות הערביות  אינדונזיה אינדונזיה  איראן איראן  אל סלוודור אל סלוודור  אלבניה אלבניה  אלג'יריה אלג'יריה  אנגולה אנגולה  אסטוניה אסטוניה  אפגניסטן אפגניסטן  אריתריאה אריתריאה  ארמניה ארמניה  אתיופיה אתיופיה  בוטסואנה בוטסואנה  בולגריה בולגריה  בוסניה והרצגובינה בוסניה והרצגובינה  בורונדי בורונדי |  בורקינה פאסו בורקינה פאסו  בלארוס בלארוס  בנגלדש בנגלדש  בנין בנין  גאורגיה גאורגיה  גאנה גאנה  גבון גבון  גואטמלה גואטמלה  גיאנה גיאנה  ג'יבוטי ג'יבוטי  גינאה גינאה  גינאה ביסאו גינאה ביסאו  גינאה המשוונית גינאה המשוונית  גמביה גמביה  גרנדה (מדינה) גרנדה  דרום אפריקה דרום אפריקה  דרום סודאן דרום סודאן  הודו הודו  הונגריה הונגריה  הפיליפינים הפיליפינים |  הרפובליקה הדומיניקנית הרפובליקה הדומיניקנית  הרפובליקה הדמוקרטית של קונגו הרפובליקה הדמוקרטית של קונגו  הרפובליקה המרכז-אפריקאית הרפובליקה המרכז-אפריקאית  הרפובליקה העממית של סין הרפובליקה העממית של סין  הרפובליקה של קונגו הרפובליקה של קונגו  הרשות הפלסטינית הרשות הפלסטינית  וייטנאם וייטנאם  זימבבואה זימבבואה  זמביה זמביה  חוף השנהב חוף השנהב  טג'יקיסטן טג'יקיסטן  טוגו טוגו  טורקיה טורקיה  טורקמניסטן טורקמניסטן  טנזניה טנזניה  יוון יוון  ישראל ישראל  כווית כווית  כורדיסטן העיראקית כורדיסטן העיראקית – פשמרגה  כף ורדה כף ורדה |  לאוס לאוס  לבנון לבנון  לוב לוב  לטביה לטביה  ליבריה ליבריה  ליטא ליטא  לסוטו לסוטו  מאוריטניה מאוריטניה  מאלי מאלי  מדגסקר מדגסקר  מוזמביק מוזמביק  מולדובה מולדובה  מונגוליה מונגוליה  מיאנמר מיאנמר  מלטה מלטה  מצרים מצרים  מקדוניה מקדוניה  מרוקו מרוקו  ניגריה ניגריה  ניז'ר ניז'ר |  נמיביה נמיביה  סאו טומה ופרינסיפה סאו טומה ופרינסיפה  סודאן סודאן  סומליה סומליה  סוריה סוריה  סורינאם סורינאם  סיירה לאון סיירה לאון  סיישל סיישל  סלובניה סלובניה  סנגל סנגל  סרביה סרביה  סרי לנקה סרי לנקה  עומאן עומאן  עיראק עיראק  ערב הסעודית ערב הסעודית  פולין פולין  פיג'י פיג'י  פינלנד פינלנד  פקיסטן פקיסטן  פרגוואי פרגוואי |  פרו פרו  צ'אד צ'אד  צ'ילה צ'ילה  קובה קובה  קומורו קומורו  קוריאה הצפונית קוריאה הצפונית  קזחסטן קזחסטן  קטר (מדינה) קטר  קירגיזסטן קירגיזסטן  קמבודיה קמבודיה  קמרון קמרון  קניה קניה  רואנדה רואנדה  רומניה רומניה  רוסיה רוסיה  רפובליקת סהרה הערבית הדמוקרטית רפובליקת סהרה הערבית הדמוקרטית  תימן תימן |  |  |
מדינות משתמשות > השתמשו בעבר

ברית המועצות ברית המועצות
גרמניה המזרחית גרמניה המזרחית
הרפובליקה הפדרלית הסוציאליסטית של יוגוסלביה הרפובליקה הפדרלית הסוציאליסטית של יוגוסלביה
רודזיה רודזיה
הערה: המדינות הללו לא קיימות כיום.
בתרבות הפופולרית

ה-AK-47 הוא אולי רובה הסער הנפוץ ביותר בעולם. העובדה שבזמן המלחמה הקרה מכרה אותו ברית המועצות לעשרות מדינות וארגוני גרילה וטרור שנלחמו בארצות הברית, ברית נאט"ו וישראל - בהן מדינות הגוש המזרחי, מדינות ערב, חזבאללה וארגוני הטרור הפלסטיני - הפכו אותו מחד לסמל של נשק פשוט, אמין וזול המסמל התנגדות ומאידך לסמל של נשק פרימיטיבי ופחות יעיל (לעומת סדרת רובה M16 המערבית) המשמש ארגוני טרור וגרילה בעלי איכות צבאית נמוכה. ה-AK-47 מופיע אף במספר דגלים של מדינות וארגונים צבאיים (כמו בדגל של חזבאללה). בתפישה המערבית, הרואה את ארצות הברית ונאט"ו כ"טובים" ואת ברית המועצות וגרורותיה כ"רעים", ה-AK-47 זכה לתדמית של "הרובה של הרעים" והופיע שלא בטובתו בצורה זו בסרטי קולנוע ובמשחקי מחשב רבים (כגון Counter-Strike, Call of Duty: Black Ops, Call of Duty 4). עם זאת, עמידותו הרבה (גם לבוץ, לחות ושהייה מתחת למים) ותפוצתו הנרחבת גרמו לכך שהוא היה בשימוש גם בקרב כוחות מיוחדים של מדינות המערב, ובפרט יחידות קומנדו הפועלות בעורף האויב וכן בקרב יחידות קומנדו ימי. מספר מדינות, בהן ישראל, אף פיתחו וייצרו חיקויים ל-AK-47 או רובים המבוססים עליו ועל נגזרותיו.
ראו גם

AK-12
גליל
הערות שוליים

↑  "AK-47: Iconic weapon" (באנגלית בריטית). 2005-12-05. נבדק ב-2020-06-25.
|  נשק קל עכשווי של צה"ל |
| --- | --- | --- |
| נשק אישי/רובה סער | רובה M16 • רובה M16A1 מקוצר • CAR-15‏ • רובה M4A1 • מיקרו-תבור X-95 ו-X-95L • תבור X-95 פלאט-טופ • IWI ערד |      |
| מקלעים | נגב 5.56 מ"מ • נגב קומנדו • נגב NG7‏ • מאג 7.62 מ"מ • בראונינג 0.3 • M2 בראונינג (מק"כ 0.5) |      |
| רובי צלפים | חיל הרגלים: רמינגטון M24‏ • SR-25 Mk 11 • ברק (H-S Precision HTR 2000)‏ • בארט M82A1   יחידות מיוחדות: רמינגטון M24 • מאוזר 86SR‏ • בארט MRAD‏ • בארט REC10‏ • SR-25 Mk 11‏ • רובה צלפים דרגונוב • מקמילן TAC-338 • מקמילן TAC-50 |      |
| רימונים | רימון יד מדגם רימון רסס 26 • מטול רימונים M203 • מטול רימונים M320 |      |
| רקטות כתף | M72 לאו "זרזיר מתכלה" • RPG-7‏ • מטאדור "מפצח האגוזים" ו"מפצח קל משקל" |      |
| כלי נשק נוספים | תת-מקלע מיקרו-עוזי • קלשניקוב AK-47 • רוגר SR-22 • אקדחי גלוק 17 וגלוק 19 • אקדח זיג זאואר SIG P228 |      |
| ראו גם | נשק קל של צה"ל • אמצעי הלחימה של צה"ל • נשק קל • חיל הרגלים • צבא הגנה לישראל |      |
| --- | --- |
בקרת זהויות :  NLI: 987007292901405171  BnF: cb12330210f (data)  GND: 4240099-5  LCCN: sh85003036  LNB: 000095386  NKC: ph730286 
חייל יורה ברובה צלפים דרגונוב
רובה AK-47
רובה AK-47 עם קת מעץ
רובה AKS-47 עם קת מתקפלת
סמל מוזמביק
סמל זימבבואה
בית סבאח

|   |
| --- | --- |
 מדינה:  כווית 
 בית האב:  בני אוטבה
 תארים:  אמיר כווית   יורש העצר של כווית   שייח'
 מייסד:  Sabah I bin Jaber 
 ראש הבית הנוכחי:  משעל אל-אחמד א-ג'אבר א-סבאח
 תקופת השושלת:  1756–הווה (כ־269 שנים) 
 
בית סבאח (בערבית: آل صباح; בתעתיק מדויק: אאל צבאח) היא השושלת השולטת בכווית.
אמיר

הירושה לכס המלכות של כווית מוגבלת לצאצאיו של מובארכ א-סבאח. אמיר כווית הוא ראש המדינה ולאספה הלאומית, הזכות החוקתית לאשר או לסרב למינוי אמיר על פי סעיף 4 לחוקת כווית. כמו כן לפרלמנט הסמכות להדיח אמיר מתפקידו. כך הדיח הפרלמנט את האמיר סעד מתפקידו בשנת 2006 עקב מחלתו.
יורש העצר

על האמיר המכהן למנות יורש עצר בתוך שנה מיום כניסתו לכס המלוכה; המינוי זקוק לאישור על ידי רוב חברי הפרלמנט של כווית, האספה הלאומית. אם נסיך הכתר החדש לא מצליח לזכות באישור האספה הלאומית, האמיר מגיש שלושה בני משפחה זכאים לבדיקה, והאסיפה הלאומית בוחרת אחד להיות נסיך הכתר. האספה הלאומית קובעת גם את משכורתו של האמיר.
נסיך הכתר צריך להיות חבר בכיר בבית סבאח. תפקיד האמיר מתחלף באופן מסורתי בין שני הענפים העיקריים של בית סבאח, אל-אחמד וא-סאלם. ראש הממשלה ממונה על ידי האמיר, אולם מינויו של ראש הממשלה מחייב אישור מרוב חברי הפרלמנט של האספה הלאומית.
שליטים

| # | שם | תקופת כהונה> התחלה | תקופת כהונה> סיום | הערות |
| --- | --- | --- | --- | --- |
| 1 | סבאח בן ג'אבר א-סבאח הראשון | 1752 | 1762 |  |
| 2 | עבדאללה בן סבאח א-סבאח הראשון | 1762 | 3 במאי 1814 |  |
| 3 | ג'אבר בן עבדאללה א-סבאח | 1814 | 1859 |  |
| 4 | סבאח בן ג'אבר א-סבאח השני | 1859 | נובמבר 1866 |  |
| 5 | עבדאללה בן סבאח א-סבאח השני | נובמבר 1866 | מאי 1892 |  |
| 6 | מוחמד א-סבאח א-סבאח | מאי 1892 | 17 במאי 1896 | נרצח |
| 7 | מובארכ בן סבאח א-סבאח | 18 במאי 1896 | 28 בנובמבר 1915 |  |
| 8 | ג'אבר אל-מובארכ א-סבאח | 28 בנובמבר 1915 | 5 בפברואר 1917 |  |
| 9 | סאלם אל-מובארכ א-סבאח | 5 בפברואר 1917 | 22 בפברואר 1921 |  |
| 10 | אחמד אל-ג'אבר א-סבאח | 29 במרץ 1921 | 29 בינואר 1950 |  |
| 11 | עבדאללה א-סאלם א-סבאח | 29 בינואר 1950 | 19 ביוני 1961 | הכריז על עצמו כאמיר |
שליטים > אמירים

| # | שם | תקופת כהונה> התחלה | תקופת כהונה> סיום | הערות |
| --- | --- | --- | --- | --- |
| 1 | עבדאללה א-סאלם א-סבאח | 19 ביוני 1961 | 24 בנובמבר 1965 | שלט לפני כן כשייח |
| 2 | סבאח א-סאלם א-סבאח | 24 בנובמבר 1965 | 31 בדצמבר 1977 |  |
| 3 | ג'אבר אל-אחמד אל-ג'אבר א-סבאח | 31 בדצמבר 1977 | 15 בינואר 2006 | גלה לערב הסעודית, בין 2 באוגוסט 1990 ל-15 במרץ 1991, בעקבות הפלישה העיראקית לכווית |
| 4 | סעד אל-עבדאללה א-סאלם א-סבאח | 15 בינואר 2006 | 24 בינואר 2006 | הודח על ידי האספה הלאומית וויתר בו זמנית על שלטונו עקב מחלה, נפטר ב-13 במאי 2008 |
| 5 | סבאח אל-אחמד אל-ג'אבר א-סבאח | 29 בינואר 2006 | 29 בספטמבר 2020 | נפטר |
| 6 | נוואף אל-אחמד אל-ג'אבר א-סבאח | 30 בספטמבר 2020 | 16 בדצמבר 2023 |  |
| 7 | משעל אל-אחמד א-ג'אבר א-סבאח | 16 בדצמבר 2023 | מכהן |  |
סכסוכים פנימיים

בשנת 1989 השייח' טלאל בן נאסר אל-סבאח, ניסה להרוג את הזמר המצרי אחמד עדוויה באמצעות מנת יתר, לאחר שנפגע משירו "יא בינת אל-סולטן", שכביכול התייחס לנסיכתו. בשנת 2007 קיבל גזר דין מוות לאחר שהורשע בסחר בסמים. זו הפעם הראשונה שבן משפחת המלוכה הכוותית נידון למוות. הוא עתר לאמיר כווית סבאח הרביעי בבקשת חנינה, אך לא נענה עד מותו בכלא בשנת 2014.
ראו גם

פוליטיקה של כווית
לקריאה נוספת

Al Sabah: History and Genealogy of Kuwait’s Ruling Family 1752-1987 by Alan Rush (Ithaca Press, 1987)
Burke’s Ruling Families of the World, Volume 2 (Burke’s Peerage, 1980), includes genealogies and essays on Al-Sabah (Kuwait)
Records of Kuwait ed., Alan Rush (8 vols. Archive Editions, 1989)
הערות שוליים

↑  Robert F. Worth (2008). "In Democracy Kuwait Trusts, but Not Much". New York Times.
↑  دنيا الوطن, لماذا عادت قصة "إخصاء عدوية" من قبل أمير كويتي إلى الواجهة؟, دنيا الوطن, ‏9 במאי 2019
↑  Kuwait: Death penalty: Sheikh Talal bin Nasser al-Sabah (m), אמנסטי, ‏26 ביוני 2008 (באנגלית)
| --- | --- |
בקרת זהויות :  NLI: 987007292370905171  LCCN: sh87003048  NKC: jo20221143554  TDVİA: al-i-sabah  VIAF: 1871155832961033490004   WorldCat (עם VIAF): 1871155832961033490004
זוויג

תרנגול ותרנגולת. תרנגול הבית הוא מין בעל דו-צורתיות זוויגית.
זוג תנים זהובים, בעלי חד-צורתיות זוייגית
תא זרע מנסה לחדור לביצית
זְוִיג (באנגלית: Sex) הוא מונח במדעי החיים המתאר את סיווגו של אורגניזם (למשל בעל חיים או צמח), כנקבי או זכרי ובאורגנזימים שונים, בעל מאפיינים זכריים ונקביים כאחד. נקבה היא יצור חי, שמייצר תאי ביצית וזכר הוא יצור חי, שבבגרותו מייצר תאי זרע (אלא אם כן, פתולוגיה מפריעה לו בזה). חלוקה כזו קיימת רק בקרב יצורים חייים המקיימים רבייה מינית וגם חלוקה כזו אינה תמיד חדה וחד משמעית. יש יצורים חיים רבים שמתרבים רק ברבייה אל-זוויגית ולפיכך אין להם חלוקה לזוויגים. הדבר כולל  את כל היצורים הפרוקריוטים - חיידקים וארכאונים. גם חלק מהיצורים האאוקריוטים לא מתרבים ברבייה זיווגית. במהלך ההיסטוריה של החיים בכדור הארץ, במשך מיליארדי שנים לא הייתה רבייה מינית ולפיכך לא הייתה חלוקה לזוויגים.
אצל אורגניזמים רבים מבין היצורים בעלי רבייה מינית, זוויג הייצור נקבע בעזרת כרומוזומי מין. אצל יונקים, למשל, לזכר יש כרומוזום Y אחד ו-כרומוזום X אחד ואילו אצל הנקבות, שני כרומוזומי X. אצל עופות, ואצל חלק מהזבובים, קיימים כרומוזומי מין אחרים. באורגניזמים מסוימים ההבדלים בין זכר לנקבה מתבטאים לא בזוג כרומוזומים ספציפי -  אצל דבורת הדבש, לדוגמה, הנקבה דיפלואידית, ויש לה שני עותקים מכל כרומוזום ואילו הזכר הפלואידי, ולו רק עותק אחד מכל כרומוזום.
יש גם יצורים, שזוויגם לא נקבע באמצעות הגנום, אלא כתוצאה מהסביבה ההתפתחותית: בקרב רוב הזוחלים, כולל צבים ותנינים, יש קביעת מין תלוית טמפרטורה, והטמפרטורה בה מצויות הביצים קובעת את ההתפתחות לזכר או לנקבה. אורגניזמים רבים הם הרמאפרודיטים, והם בעת ובעונה אחת זכר וגם נקבה, וכל פרט בוגר ובריא בהם מייצר גם תאי זרע וגם תאי ביצית. בין האורגניזמים ההרמאפרודיטיים, יש גם יצורים דיכוגמיים, שהתכונות הזכריות והנקביות שלהם מתבטאות בזמנים שונים בתקופת חייהם, ולא בעת ובעונה אחת. עם האורגניזמים הדיכוגמיים, נמנים צמחים רבים, ומספר מיני דגים (כמו השושנונים) וחלזונות.
בעוד בקרב עולם החי קיום זוויג אינו נפוץ, הוא נפוץ בקרב בעלי חיים. חשיפה של בני אדם לבעלי חיים בעלי זוויג, גרמה לכך שמשך אלפי שנים מלומדים לא היו מודעים לרבייה א-מינית ולאפשרות של קיום מינים חסרי זוויג. היבט זה של דגימה מוטה (הסכתלות על בעלי חיים, במיוחד בעלי חיים גדולים כמו יונקים ועופות הקרובים יחסית לאדם ויש להם רבייה מינית וזוויג) גורר גם היום דעה קדומה לפיה רוב עולם החי מכיל זכרים ונקבות בעוד שתכונה זו קיימת רק בחלק מעולם החי. רוב בעלי החיים אכן מקיימים רבייה מינית והם בעלי זוויג אך יש מיני בעלי חיים שעבורם דבר זה אינו נכון. מחלקת בעלי חיים מסוג גלגיליות עלוקתיות מכילה כ-450 מינים שונים וקיימת במקווי מים מתוקים בכל העולם. גלגיליות עלוקתיות מיוחדות בקרב מיני בעלי החיים בכך שהן חסרות זוויג, ואחת הקבוצות הבודדות המסוגלות לקבל DNA מחוץ לתחומי ההמין הטקסונמי שלהן.
דו-צורתיות זוויגית

ביצורים בעלי רבייה מינית, קיימת נוסף לברירה טבעית ביחס לשרידה, ברירה טבעית ביחס ליכולת למצוא בן או בת זוג מתאימים, וביכולת להתרבות איתם. סוג של ברירה זו היא ברירה זוויגית. היבט זה באבולוציה קובע כי הפרטים המותאמים באופן הטוב ביותר להשגת בני זוג לרבייה יגדילו את הייצוג הגנטי היחסי שלהם בדורות הבאים, בכך שישיגו הצלחה גדולה יותר ברבייה. איברים, מערכות או תכונות הנבררות על ידי הברירה הזוויגית מתאפיינות בכך שהן מתבטאות באופן שונה בזכרים ובנקבות, מה שמביא לתופעה של דו-צורתיות זוויגית – תופעה בעלת תפוצה נרחבת ביותר בעולם הטבע שבה קיימים בין שני הזוויגים הבדלים נוספים מלבד היותו של אחד מהם מיצר תאי זרע והשני תאי ביצית.
הסיבה להפרדה בין ברירה זיווגית לבין תהליכי ברירה טבעית הנוגעים להשרדות היא שלפעמים ברירה הזוויגית יוצרת חסרונות להשרדות או בהקשר של שרידת הצאצאים. לדוגמה זכרים בקרב דגים, ועופות יכולים להיות צבעוניים יותר.  דבר זה יכול להיות יתרון בהקשר של ברירה זיווגית אבל להקטין את סיכוי השרידה של הפרט עצמו ושל צאצאים שלו בגלל סיכוי רב יותר להטרף. באופן דומה קרניים גדולות אצל איילים המשמשים כתצוגת ראווה ולשם קרבות יכולים להתקע בענפים ולגרום למוות או פציעה. מגנון סיכון נוסף לזכרים בהקשר זה הוא הוצאת אנרגיה וסיכון עצמי בקרבות ראווה על בנות זוג.
הבדלים בין זכרים לנקבות הנובעים מברירה זיווגית הם לרוב גם הבדלים אנטומיים וגם הבדלים באורח החיים. למשל, בקרב יונקים, לבד מההבדלים האנטומיים באברי הרבייה הזכר לא נכנס להריון, לא מניק. בקרב היונקים והעופות הנקבה לעיתים קרובות מטפלת בצאצאים ואילו הזכרים לא בהכרח.
עם זאת הבדלים בין זכרים ונקבות אינם בהכרח זהים במינים שונים. לדוגמה בעוד בקרב יונקים רבים הזכרים הם גדולים וחזקים יותר מאשר נקבות, בקרב חרקים הרבה פעמים הזכר הוא הקטן יותר. כמו כן בעוד בקרב בני אדם הנקבות נוטות יותר להתקשט להתאפר ולהתייפה, תכונה זו היא הפוכה מרוב מיני היונקים והעופות - שבהן כמעט תמיד אם יש צבעוניות והיבטים קישוטיים אחרים (כמו זנב ארוך בקרב טווסים, זנבניים ועופות אחרים), הדבר נפוץ דווקא בקרב זכרים, והנקבה היא זו המבצעת ברירה זוויגית על בסיס תכונות אלה. כמו כן בקרב סוסוני ים, הזכר ולא הנקבה, נמצא ב"הריון" שבו הוא "דוגר" על הביצים.
רקע לשוני

במשמעותו זו, "זוויג" מקביל למילה "מין" הנהוגה בשימוש הכללי של השפה העברית.
ההזדקקות למילה נוספת עלתה כי המילה "מין" בעברית משמשת גם כשמה של דרגת הבסיס במערך המיון של עולם הטבע. בנוסף לכך, נדרש היה להבדיל בין Sex במשמעותו הכפולה באנגלית לבין סקס, במשמעותו כתיאור יחסי מין בשפה העברית.
במדעי החברה נהוג להשתמש במונח מגדר, בחלוקה התרבותית-חברתית בין גבר לאישה.
ראו גם

| --- | --- |
: ספר: מין ומיניות
אוסף של ערכים בנושא הזמינים להורדה כקובץ אחד.
רבייה ביולוגית - מונחים
אינטרסקס
מיניות
מגדר